Sydämen aineenvaihdunnan 18F-FDG PET/TT (P)

|  |  |
| --- | --- |
| Kuvaus: | Valmistautumisohje sydämen aineenvaihdunnan FDG-tutkimukseen, sisältää dieettiohjeen |

Tutkimuksen tarkoitus Tutkimusta käytetään tulehduksellisten sairauksien, esim. sarkoidoosin selvittelyssä. Tutkimuksessa seurataan radiolääkkeen (F-18 FDG) kertymistä sokeria käyttäviin soluihin.

Esivalmistelut **Ennen tutkimusta täytyy olla ravinnotta 12 tuntia (myös purukumi ja pastillit kielletty).** **Liitteenä olevaa dieettiohjetta on noudatettava paastoa edeltävä vuorokausi.**

**Paaston aikana saa juoda ainoastaan hanavettä.** Juokaa runsaasti vettä ennen tutkimukseen ilmoittautumista. (n. litra vettä tutkimusta edeltävän kahden tunnin aikana). WC:ssä saa käydä vapaasti.

**Raskas liikunta on kielletty 24 tuntia ja alkoholin käyttö 2 vrk ennen tutkimusta**.Nikotiinituotteita tulisi välttää 12h ennen tutkimusta. Säännöllisen lääkityksenne voitte ottaa tutkimuspäivänä normaalisti.

Verensokeriarvonne tulee olla alle 10 mmol/l, jotta tutkimus voidaan tehdä.

Diabeetikot Mikäli sairastat ruokavalio tai tablettihoitoista diabetestä, noudata normaalia valmistautumisohjetta ja ota diabeteslääkkeet normaalisti.

Mikäli sairastat insuliinihoitoista diabetestä, noudata normaalia valmistautumisohjetta mutta huomioi että, insuliiniä ei saa pistää 4h ennen tutkimusaikaa.

**HUOM! Tutkimus peruuntuu, jos esivalmisteluohjeita ei ole noudatettu.**

Tutkimuksen kulku Kutsukirjeessä oleva aika on tuloaika, ei tutkimuksen aloitusaika. Tutkimukseen kannattaa varata aikaa vähintään neljä tuntia.

Vähintään puolen tunnin vuodelevon jälkeen radiolääke annetaan kyynärtaipeen laskimoon, jonka jälkeen pitää olla vuodelevossa vielä noin 60 minuuttia. Tämän jälkeen kuvaus tehdään PET/TT-kameralla, ja se kestää noin puoli tuntia.

Tutkimuksen jälkeen Juokaa runsaasti ja käykää usein WC:ssä seuraavan 12 tunnin aikana.

Tutkimuksessa käytetään pientä määrää radioaktiivista lääkeainetta, jonka vuoksi läheistä kontaktia pieniin lapsiin sekä raskaana oleviin tulisi välttää tutkimuspäivänä. Tutkimuksessa käytetty radiolääke poistuu elimistöstä tänä aikana.

Imettävien äitien on pidettävä 12 tunnin imetystauko tutkimuksen jälkeen. Tauon aikana lypsetty maito tulee hävittää.

Tutkimuspaikka Puijon sairaala, Pääsairaala, C-aula, 2.kerros, Isotooppilääketiede

 Huom! sisääntulokerros on 0-kerros

Lisätiedot Mikäli teillä on kysyttävää tai teille tulee äkillinen este, ottakaa yhteys Kliinisen fysiologian ja isotooppilääketieteen yksikköön puh. 017 - 173270.

Tutkimuksessa käytetään radiolääkettä, joka aiheuttaa pienen määrän radioaktiivista säteilyä ympäristöön. Tulliasemilla on käytössä radioaktiivisuusmittarit. Jos aiotte matkustaa ulkomaille tutkimuksen jälkeen, pyytäkää hoitohenkilökunnalta todistus tehdystä tutkimuksesta.

**RUOKAVALIO-OHJE SYDÄMEN (SARKOIDOOSI) PET/TT TUTKIMUSTA VARTEN**

|  |  |
| --- | --- |
|   |   |

**Ennen tutkimusta on paastottava 12 tuntia ja tutkimusta edeltävänä päivänä on noudatettava erityistä ruokavaliota**, joka sisältää vähän hiilihydraatteja, mutta runsaasti rasvaa. Edeltävänä päivänä tulee syödä 4-6 ateriaa.Ruokavalio-ohjeen tarkoituksena on tuottaa alhaiset sokeri- ja insuliinitasot, sekä korkeat vapaiden rasvahappojen pitoisuudet. Esimerkkiaterioita seuraavalla sivulla.

**Täyttäkää ateriapäiväkirja tarkasti, jotta tutkimuksen onnistuminen voidaan varmistaa.**

**Mikäli ruokavaliota ei ole noudatettu, tutkimuksen tarkkuus heikentyy ja tutkimus voidaan perua.**

**SALLITUT RUOAT:**

* Marinoimattomat ja leivittämättömät lihat, kalat ja äyriäiset, kananmuna, pekoni
* **Täys**lihaleikkeleet (EI tuotteita, joissa on korppujauhoreunus.)
* Kypsytetyt juustot (esim. edam, emmental, gouda)
* Kasviöljy, margariini (60-70 % rasvaa sisältävä)
* Vesi
* Mausteet ja yrtit (EI maustesekoitukset)
* Kahvi ja maustamaton tee **ilman** sokeria tai maitoa
* Keinotekoiset makeutusainetabletit (kauppanimiä mm. Canderel. Hermesetas)

**HUOM!** Joissain tuotteissa, esim. Pekonissa on lisättynä glukoosia, maissitärkkelystä, hunajaa ym. Tarkista ravintosisältötiedot pakkauksesta, **hiilihydraattimäärä saa olla korkeintaan 0.5 g/100 g.**

**KIELLETYT RUOAT:**

* Sokeri, hunaja, glukoosi, maltodekstriini
* Makeiset, suklaa, purukumi, pastillit HUOM! myös ns. sokerittomat eli ksylitolilla, sorbitolilla,

maltitolilla ym. makeutetut

* Kaikki maitovalmisteet (VAIN kypsytetyt juustot sallittu)
* Kaikki viljaa sisältävät tuotteet: leipä, puuro, murot, keksit, leivonnaiset ym.
* Peruna, riisi, pasta
* Kaikki kasvikset, juurekset, vihannekset, pavut ja linssit
* Pähkinät, mantelit, marsipaani
* Kaikki marjat ja hedelmät
* Kaikki mehut ja muut virvoitusjuomat sekä alkoholi
* Kaikki ruoat, jotka eivät ole sallittujen listalla

Huom! Ateriat tulee kasata vain sallituista ruoista!

Aamu- ja iltapalalla voi syödä esim. täyslihaleikkeleitä, kypsytettyjä juustoja, paistettua pekonia ja kananmunia. Juoda voi kahvia, teetä ja vettä.

Lämpimäksi ateriaksi sopii esim. Munakas, jonka lisäkkeenä on lihaa, kalaa ja/tai juustoa.

Ruokavaliota ei voi toteuttaa vegaanisena (= vain kasvikunnan tuotteita sisältävänä), kasviproteiininlähteissä on tähän ruokavalioon liian suuret hiilihydraattimäärät. Ruokavalio voidaan kuitenkin toteuttaa lakto-ovovegetaarisena sekä kotona että osastolla, jolloin ruokavalio toteutetaan kananmunaa ja kypsytettyjä juustoja käyttämällä. Kaikilla päivän aterioilla voi esimerkiksi syödä juustomunakkaan, juustolaatua ja (yrtti)mausteita, myös tuoreyrttejä vaihtamalla saa makuun vaihtelua.

**Tutkimuksen onnistumiseksi ja riittävän energiansaannin turvaamiseksi jokaiselle aterialle on lisättävä 1-3 rkl ruokaöljyä tai 60-75% margariinia energiantarpeen mukaan.**

**ATERIAPÄIVÄKIRJA, kuvausta edeltävä päivä.**

|  |  |
| --- | --- |
| Klo | Ateriakuvaus (ruoat ja juomat) |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |

**Pyydämme ystävällisesti täyttämään seuraavan lomakkeen ennen tutkimusta**

Nimi\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Henkilötunnus\_\_\_\_\_\_\_\_\_\_\_\_\_\_\_\_\_\_\_\_\_\_\_

**Sairastatteko tai oletteko sairastaneet**

□ sokeritautia □ sarkoidoosia

□ munuaistautia □ suolistotulehdusta

□ tuberkuloosia □ reumatautia

Muuta, mitä?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Onko teillä säännöllistä lääkitystä?** □ Kyllä □ Ei

Lääkkeen nimi

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Oletteko saanut seuraavaa lääkitystä, milloin?** □ kortisonia \_\_\_\_\_\_\_\_\_\_\_\_

 □ verisolujen kasvutekijöitä\_\_\_\_\_\_\_\_\_\_\_\_

**Oletteko saanut solunsalpaajahoitoa (sytostaatti)?** □ Kyllä □ Ei

Milloin?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Oletteko saanut sädehoitoa?** □ Kyllä □ Ei

Milloin?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mille alueelle?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Onko teille tehty jokin leikkaus?** □ Kyllä □ Ei

Mikä, missä, milloin?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Onko teillä kehossa metalliosia (proteeseja)?** □ Kyllä □ Ei

Missä?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Mikäli Teillä on kuukautiset, milloin viimeiset kuukautiset alkoivat?**\_\_\_\_\_\_\_\_\_\_\_\_\_\_\_\_